
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 459 

17 Ιουνίου 1994 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Ανακαθορισμός των συντάξεων και των κατωτάτων 

ορίων συντάξεων του ΤΑΝΠΥ. 1 

Χαρακτηρισμός Ι.Ν. Μεταμορφώσεως του Σωτήρος οι¬ 
κισμού Πηγής, Κοινότ. Πλάτσας, Επαρχίας Κάλα¬ 
μων, Ν. Μεσσηνίας, ως ιστορικού διατηρητέου μνη¬ 
μείου. 2 


Χαρακτηρισμός Ι.Ν. Αγ. Γεωργίου Κοιν. Μοναστηριού, 
Επαρχίας Τριφυλλίας Νομ. Μεσσηνίας, ως οικοδο¬ 
μήματος χρήζοντος ειδικής κρατικής προστασίας. 3 
Τροποποίηση συστατικής πράξης του Νομικού Προσώ¬ 
που υπό το όνομα «6η Ενιαία Σχολική Επιτροπή Δή¬ 
μου Αρταίων 5ου και 3ου Δημοτικού Σχολείου και ει¬ 


δικού σχολείου». 4 

Τροποποίηση συστατικής πράξης του Νομικού Προσώ¬ 
που υπό το όνομα «5η Ενιαία Σχολική Επιτροπή Δή¬ 
μου Αρταίων (Ιο Δημοτικό Σχολείο και 8ο Δημοτικό 

Σχολείο)». 5 

Σύσταση Κοινοτικής Επιχείρησης με την επωνυμία «Οι- 
κοτουριστικό Κέντρο Βιοτόπου Δαδιάς» στο Ν. 

Έβρου. 6 

Ανάκληση άδειας λειτουργίας εργαστηρίου ραδιοϊσο¬ 
τόπων τμήμα Πυρηνικής Ιατρικής κατηγ. (Α-2) του 
Γενικού Νοσοκομείου «ΙΠΠΟΚΡΑΤΕΙΟ» Θεσσαλο¬ 
νίκης. 7 

Ανανέωση άδειας λειτουργίας Ακτινολογικού εργαστη¬ 
ρίου - Αξονικού Τομογράφου - Μαστογράφου - 
Οστεοπυκνόμετρου κατηγ. (Χ-2) στον Ακτινολόγο 
γιατρό Φούσκη-Φουσκάκη Μιχαήλ του Κων/ντίνου, 

στη Θεσσαλονίκη. 8 

Χορήγηση άδειας ίδρυσης και λειτουργίας Εργαστη¬ 
ρίου Πυρηνικής Ιατρικής κατηγ. (Α-2) του Γενικού 
Νοσοκομείου «ΙΠΠΟΚΡΑΤΕΙΟ» Θεσσαλονίκης. .. 9 
Σύσταση συνδέσμου ύδρευσης στο Νομ. Καρδίτσας με 
την επωνυμία «ΣΥΝΔΕΣΜΟΣ ΥΔΡΕΥΣΗΣ ΣΜΟΚΟ- 

ΒΟΥ».10 

Χορήγηση άδειας άσκησης επαγγέλματος Κοινωνικού 
Λειτουργού στην Γκούγκλια Αναστασία του Χαραλά- 

μπους.11 

Αναπροσαρμογή εφάπαξ αποζημίωσης φορτ/τών ΚΑΦ 
Ξηράς Βόλου.12 


Σύσταση Αναπτυξιακού Συνδέσμου με την επωνυμία 
«Αναπτυξιακός Σύνδεσμος Δεύτερης Γεωγραφικής 

Ενότητας Νομού Πιερίας».13 

Σύσταση Νομικού Προσώπου με την επωνυμία «Κέντρο 
Ανοικτής Προστασίας Ηλικιωμένων» στην Κοινότητα 

Στανού Νομ. Χαλκιδικής.14 

Σύσταση Ταμειακής Υπηρεσίας για την είσπραξη των 
απαιτήσεων του Ταμείου Παρ/κών και Δανείων. ..15 
Συγκρότηση Επιτροπής Ν. 2190/94 στο Νομαρχιακό 
Γ ενικό Νοσοκομείο Άργους.16 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.29/674 (1) 

Ανακαθορισμός των συντάξεων και των κατωτάτων ορίων 
συντάξεων του ΤΑΝΠΥ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/92 «ανα¬ 
μόρφωση της Κοινωνικής Ασφάλισης και άλλες διατάξεις» 
(ΦΕΚ 165/Α). 

2. Τις διατάξεις του άρθρου 30 του Ν. 1027/80 (ΦΕΚ 
49/Α), όπως ισχύουν μετά την αντικατάστασή τους με το 
άρθρο 7 του Ν. 1275/82 (ΦΕΚ ΙΟΟ/Α’) και μετά την προ¬ 
σθήκη του άρθρου 43 του Ν. 1469/84 (ΦΕΚ 11Ι/Α'), που 
αναφέρονται στην αναδρομικότητα των διοικητικών πρά¬ 
ξεων (αυξήσεις συντάξεων). 

3. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α’), το Π.Δ. 437/85 «κα¬ 
θορισμός και ανακατανομή των αρμοδιοτήτων των Υπουρ¬ 
γείων» (ΦΕΚ 157/Α ), το Π.Δ. 455/93 «διορισμός Υπουρ¬ 
γών, Αναπληρωτών Υπουργών και Υφυπουργών» (ΦΕΚ 
189/Α’) και την 2024/26.10.93 κοινή απόφαση του Πρω¬ 
θυπουργού και του Υπουργού Υγείας, Πρόνοιας και Κοι¬ 
νωνικών Ασφαλίσεων «ανάθεση αρμοδιοτήτων στον Υφυ¬ 
πουργό Υγείας, Πρόνοιας και Κοινωνικών Ασφαλίσεων» 
(ΦΕΚ 833/Β ), καθώς και το Π.Δ. 213/92 «Οργανισμός 
της Γενικής Γραμματείας Κοινωνικών Ασφαλίσεων του 
Υπουργείου Υγείας, Πρόνοιας και Κοιν. Ασφαλίσεων» 
(ΦΕΚ 102/Α*). 

4. Την 1991/5.5.94 απόφαση της Επιτροπής Τιμών και 
Εισοδημάτων. 

5. Τη γνώμη του Δ.Σ. του ΤΑΝΠΥ, που διατυπώθηκε 
κατά την 186/10.5.1994 Συνεδρίασή του. 

6. Τις διατάξεις του άρθρου 27 του Ν. 2081/92 (ΦΕΚ 
154/Α’), βάσει των οποίων γίνεται γνωστό ότι από την 
απόφαση αυτή δεν προκαλείται δαπάνη σε βάρος του 
Κρατικού Προϋπολογισμού, αλλά σε βάρος του Προϋπο¬ 
λογισμού του ΤΑΝΠΥ, ύψους 3,5 δις για το τρέχον οικονο¬ 
μικό έτος. 

Η δαπάνη αυτή θα καλυφθεί από τις πιστώσεις των Κ.Α. 
0611,0614,0615,01636 και 0637 για τον Κλάδο της Κύ¬ 
ριας Ασφάλισης και από τους Κ.Α. 0621,0636 και 0637 
για τον κλάδο της Επικουρικής Ασφάλισης, αποφασί¬ 
ζουμε: 

1. Οι συντάξεις και τα ανώτατα όρια των συντάξεων των 
Κλάδων Κύριας και Επικουρικής Ασφάλισης του ΤΑΝΠΥ, 
αυξάνονται: 

α) Από 1.1.94, κατά ποσοστό 5%, και 

β) Από 1.7.94, κατά ποσοστό 5% επίσης. 

2. Για το τμήμα σύνταξης (κύριας ή επικουρικής) άνω 
του ακαθάριστου ποσού των 220.000 δρχ. δεν θα χορηγη¬ 
θεί αύξηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 1994 

Ο ΥΠΟΥΡΓΟΣ 

Φ. ΙΩΑΝΝΙΔΗΣ 
-♦- 

Αριθ. ΥΠΠΟ/ΑΡΧ/Β1/Φ30/21410/441 (2) 

Χαρακτηρισμός Ι.Ν. Μεταμορφώσεως του Σωτήρος οικι¬ 
σμού Πηγής, Κοινότ. Πλάτσας, Επαρχίας Καλαμών, Ν. 

Μεσσηνίας, ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την ΥΠΠΟ/ΓΝΟΣ/49095/30.10.91 υπουργική από¬ 
φαση (ΦΕΚ 987/Β725.11.91 και ΦΕΚ 17/Β716.1.92) 
«μεταβίβαση αρμοδιοτήτων Υπουργών κ.λπ.». 

2. Τον Κ.Ν. 5351/32 (άρθρο 52) «περί Αρχαιοτήτων». 

3. Την ομόφωνη γνωμοδότηση του Τοπικού Συμβουλίου 
Μνημείων Ν.Δ. Ελλάδας, όπως αυτή διατυπώθηκε στην 
αριθ. 2/20.4.1994 συνεδρία του, αποφασίζουμε: 

Το χαρακτηρισμό του Ι.Ν. Μεταμορφώσεως του Σωτή¬ 
ρος οικισμού Πηγής, Κοινότ. Πλάτσας, Επαρχίας Καλαμών 
του Ν. Μεσσηνίας ως ιστορικού διατηρητέου μνημείου, με 
ζώνη προστασίας γύρω του 10 μ. 

Ο ανωτέρω ναός είναι μονόχωρος καμαροσκεπής με 
δίρριχτη στέγη. Στη δυτική όψη φέρει νεωτερικό κωδωνο¬ 
στάσιο. 

Λίγες τοιχογραφίες διατηρούνται στο δυτικό τοίχο, 
στους μακρούς τοίχους και στην καμάρα, ενώ κατάγραφος 
είναι ο ανατολικός τοίχος και το κτιστό τέμπλο. Δίπλα από 
την πρόθεση υπάρχει η χρονολογία «18 Ιουνίου 1786». 


Η απόφαση αυτή, που δεν προκαλεί δαπάνη για το δη¬ 
μόσιο, να δημοσιευθεί στην Εφημερίδα της Κυβερνή¬ 
σεως. 

Αθήνα, 26 Μαίου 1994 

Με εντολή Υπουργού 
Ο Προϊστάμενος της Δ/νσης 
ΝΙΚΟΣ ΖΙΑΣ 

-♦- 

Αριθ. ΥΠΠΟ/ΑΡΧ/Φ30/Β1/21416/434 (3) 

Χαρακτηρισμός Ι.Ν. Αγ. Γεωργίου Κοιν. Μοναστηριού, 
Επαρχίας Τριφυλλίας Νομ. Μεσσηνίας, ως οικοδομή¬ 
ματος χρήζοντος ειδικής κρατικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την ΥΠΠΟ/ΓΝΟΣ/49095/30.10.91 υπουργική από¬ 
φαση (ΦΕΚ 987/Β725.11.91 και ΦΕΚ 17/Β716.1.92) 
«μεταβίβαση αρμοδιοτήτων Υπουργών κ.λπ.». 

2. ΤοΝ. 1469/50 (άρθρα 1 και 5) «περί προστασίας ειδι¬ 
κής κατηγορίας οικοδομημάτων κ.λπ.» και σε συνδυασμό 
με τον Κ.Ν. 5351/32 (άρθρο 52). 

3. Την ομόφωνη γνωμοδότηση του Τοπικού Συμβουλίου 
Μνημείων Ν.Δ. Ελλάδας, όπως αυτή διατυπώθηκε στην 
αριθ. 2/20.4.1994 συνεδρία του, αποφασίζουμε: 

Το χαρακτηρισμό του Ι.Ν. Αγ. Γεωργίου Κοιν. Μοναστη¬ 
ριού της Επαρχίας Τριφυλλίας του Νομού Μεσσηνίας, ως 
οικοδομήματος που χρειάζεται ειδική κρατική προστασία 
με ζώνη προστασίας 20 μ. γύρω του. 

Ο ανωτέρω ναός είναι ο κοιμητηριακός της Κοινότητας. 
Είναι μονόχωρος με δίρριχτη στέγη, ημικυκλική εξωτερικά 
κόγχη και πρόσκτισμα στα Β.Α. 

Στο ξύλινο λαϊκό τέμπλο οι εικόνες του Δωδεκαόρτου 
και οι δεσποτικές χρονολογούνται στον 19ο αι., όπως και 
όλος ο ναός. 

Η απόφαση αυτή, που δεν προκαλεί δαπάνη για το δη¬ 
μόσιο, να δημοσιευθεί στην Εφημερίδα της Κυβερνή¬ 
σεως. 

Αθήνα, 26 Μαίου 1994 

Με εντολή Υπουργού 
Ο Προϊστάμενος της Δ/νσης 
ΝΙΚΟΣ ΖΙΑΣ 

-♦- 

Αριθ. ΕΣ.7537 (4) 

Τροποποίηση συστατικής πράξης του Νομικού Προσώπου 
υπό το όνομα «6η Ενιαία Σχολική Επιτροπή Δήμου Αρ- 
ταίων 5ου και 3ου Δημοτικού Σχολείου και ειδικού σχο¬ 
λείου». 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1. Τις διατάξεις του άρθρου 187 του ΔΚΚ (Π.Δ. 323/ 
89). 

2. Τις διατάξεις του άρθρου 5 του Ν. 1894/90 και του 
άρθρου 11 του Ν. 2130/1993. 

3. Την αριθ. 131/1994 απόφαση του Δημοτικού Σχο¬ 
λείου Αρταίων περί τροποποίησης της συστατικής πράξης 
της Σχολικής Επιτροπής, αποφασίζουμε: 

Η παράγραφος 1 της συστατικής πράξης του Νομικού 
Προσώπου με την επωνυμία «6η Σχολική Επιτροπή Δήμου 

Αρταίων 5ου και 3ου Δημοτικού Σχολείου και Ειδικού Σχο- 
λείου» αντικαθίσταται ως εξής: 

Συστήνουμε στο Δήμο Αρταίων του Νομού μας ίδιο Νο¬ 
μικό Πρόσωπο με την επωνυμία «6η Ενιαία Σχολική Επι¬ 
τροπή 3ου και 5ου Δημοτικού Σχολείου και 12ου Νηπια¬ 
γωγείου». 

Η παράγραφος 3 της συστατικής πράξης του Νομικού 
Προσώπου αντικαθίσταται ως εξής: 

-Το νομικό πρόσωπο διοικείται από επταμελές Διοικη¬ 
τικό Συμβούλιο αποτελούμενο από: 

α) Τον εκάστοτε Δήμαρχο ή άλλο πρόσωπο οριζόμενο 
από αυτόν. 

β) Έναν (1) Δημοτικό Σύμβουλο, που θα ορίζεται με 
απόφαση του Δημοτικού Συμβουλίου. 

γ) Τους εκάστοτε Δ/ντές του 3ου και 5ου Δημοτικού 
Σχολείου και τον εκάστοτε Δ/ντή του 12ου Νηπιαγωγείου, 
και 

δ) Τους εκάστοτε Προέδρους του Συλλόγου Γονέων και 
Κηδεμόνων του 3ου και 5ου Δημοτικού Σχολείου. 

Κατά τα λοιπά ισχύει η αριθ. ΕΣ.3510/14.3.1991 από¬ 
φασή μας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Νομικού προ¬ 
σώπου «6η Ενιαία σχολική επιτροπή 3ου και 5ου Δημοτι¬ 
κού Σχολείου και 12ου Νηπιαγωγείου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αρτα, 3 Ιουνίου 1994 

Ο Νομάρχης 
ΣΠΥΡΟΣ ΤΥΡΟΔΗΜΟΣ 

- + - 

Αριθ. ΕΣ.6938 (5) 

Τροποποίηση συστατικής πράξης του Νομικού Προσώπου 
υπό το όνομα «5η Ενιαία Σχολική Επιτροπή Δήμου Αρ¬ 
ταίων (Ιο Δημοτικό Σχολείο και 8ο Δημοτικό Σχο¬ 
λείο)». 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1. Τις διατάξεις του άρθρου 187 του ΔΚΚ (Π.Δ. 323/ 
89). 

2. Τις διατάξεις του άρθρου 5 του Ν. 1894/90 και του 
άρθρου 11 του Ν. 2130/1993. 

3. Την αριθ. 108/1994 απόφαση του Δημοτικού Σχο¬ 
λείου Αρταίων περί τροποποίησης της συστατικής πράξης 
της Σχολικής Επιτροπής, αποφασίζουμε: 

Η παράγραφος 1 της συστατικής πράξης του Νομικού 
Προσώπου με την επωνυμία «5η ενιαία Σχολική Επιτροπή 
Δήμου Αρταίων (Ιο Δημοτικό Σχολείο και 8ο Δημοτικό 
Σχολείο)» αντικαθίσταται ως εξής: 

Συστήνουμε στο Δήμο Αρταίων του Νομού μας ίδιο Νο¬ 
μικό Πρόσωπο με την επωνυμία «5η Σχολική Επιτροπή Δή¬ 
μου Αρταίων 1ου Δημοτικού Σχολείου». 

Η παράγραφος 3 της συστατικής πράξης του Νομικού 
Προσώπου αντικαθίσταται ως εξής: 

-Το νομικό πρόσωπο διοικείται από πενταμελές Διοικη¬ 
τικό Συμβούλιο αποτελούμενο από: 

α) Τον εκάστοτε Δήμαρχο ή άλλο πρόσωπο οριζόμενο 
από αυτόν. 

β) Δύο (2) Δημοτικούς Συμβούλους, που θα ορίζονται με 


απόφαση του Δημοτικού Συμβουλίου. 

γ) Τον εκάστοτε Δ/ντή του 1ου Δημοτικού Σχολείου. 

δ) Τον εκάστοτε Πρόεδρο του Συλλόγου Γ ονέων και Κη¬ 
δεμόνων του 1ου Δημοτικού Σχολείου. 

Κατά τα λοιπά ισχύει η αριθ. ΕΣ.3509/14.3.1991 από¬ 
φασή μας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Νομικού προ¬ 
σώπου «5η Σχολική Επιτροπή Δήμου Αρταίων (Ιο Δημο¬ 
τικό Σχολείο)». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αρτα, 3 Ιουνίου 1994 

Ο Νομάρχης 
ΣΠΥΡΟΣ ΤΥΡΟΔΗΜΟΣ 

-♦- 

Αριθ. ΑΓ.4805 (6) 

Σύσταση Κοινοτικής Επιχείρησης με την επωνυμία «Οικο- 

τουριστικό Κέντρο Βιοτόπου Δαδιάς» στο Ν. Έβρου. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις του άρθρου 260 του Π.Δ. 323/89 (Δη¬ 
μοτικός και Κοινοτικός Κώδικας). 

2. Το Π.Δ. 250/89 «μεταβίβαση αρμοδιοτήτων του 
Υπουργού Εσωτερικών στους Νομάρχες», που δημοσιεύ- 
θηκε στο ΦΕΚ 118/Α710.5.1989. 

3. Την απόφαση του Υπουργού Εσωτερικών αριθ. 
25027/9.4.1984 που δημοσιεύθηκε στο ΦΕΚ 244/Β7 
1984. 

4. Την 8/1994 απόφαση του Κ.Σ. Δαδιάς περί σύστασης 
Επιχείρησης. 

5. Την Οικονομοτεχνική μελέτη της επιχείρησης και την 
αξιολόγησή της από αξιολογητή της Νομαρχίας, αποφασί¬ 
ζουμε: 

1. Συνιστούμε στην Κοινότητα Δαδιάς του Νομού 
Έβρου, Κοινοτική Επιχείρηση με την επωνυμία «Οικοτου- 
ριστικό Κέντρο Βιοτόπου Δαδιάς», ως ίδιο Νομικό Πρό¬ 
σωπο Ιδιωτικού Δικαίου, το οποίο διέπεται από τις διατά¬ 
ξεις των άρθρων 260 έως 267, 270, 274 και 287 του Π.Δ. 
323/1989 «Δημοτικός και Κοινοτικός Κώδικας». 

2. Σκοπός της Επιχείρησης είναι η παροχή υπηρεσιών 
(πληροφόρηση, ξενάγηση κ.λπ.) προς τους επισκέπτες 
της προστατευόμενης περιοχής Δαδιάς, με την κατάλληλη 
διαμόρφωση του υπάρχοντος κτιρίου και την προμήθεια 
του σχετικού εξοπλισμού για τη δημιουργία ξενώνα και Κέ¬ 
ντρου Πληροφόρησης. 

3. Η επιχείρηση διοικείται από πενταμελές διοικητικό 
συμβούλιο, που τα μέλη του ορίζονται μαζί με τους ανα¬ 
πληρωτές από το Κοινοτικό Συμβούλιο. 

Από τα μέλη του Διοικητικού Συμβουλίου δύο (2) είναι 
αιρετοί εκπρόσωποι της Κοινότητας Δαδιάς, ένας (1) είναι 
εκπρόσωπος του Δασικού Συνεταιρισμού Δαδιάς, και τα 
υπόλοιπα δύο (2) μέλη είναι δημότες ή κάτοικοι της πόλης 
που έχουν πείρα ή γνώσεις σχετικές με το αντικείμενο της 
Επιχείρησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή συστατικής 
πράξης) όταν η Επιχείρηση απασχολεί περισσότερους από 
είκοσι (20) εργαζόμενους. 

4. Η διάρκεια της επιχείρησης είναι είκοσι (20) χρόνια 
από τη δημοσίευση της απόφαση αυτής στην Εφημερίδα 
της Κυβερνήσεως. 

5. Έδρα της επιχείρησης είναι η Δαδιά του Νομού 
Έβρου. 

6. Η Κοινότητα διαθέτει στην επιχείρηση χρηματικό 
ποσό 500.000 δρχ. ως αρχικό κεφάλαιο. 

7. Πόροι της επιχείρησης είναι: τα έσοδα από ενοικίαση 
δωματίων, την άσκηση της δραστηριότητάς της, οι πρόσο¬ 
δοι από την περιουσία της, κληρονομιές, δωρεές και λοι¬ 
πές επιχορηγήσεις. 

8. Η επιχείρηση διαλύεται: 

α) Με απόφαση του Κοινοτικού Συμβουλίου, με την 
απόλυτη πλειοψηφία των μελών του και απόφαση του Νο¬ 
μάρχη. 

β) Όταν λήξει χωρίς να παραταθεί η διάρκεια της επιχεί¬ 
ρησης, και 

γ) Σε περίπτωση πτώχευσης της επιχείρησης τη διά¬ 
λυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθά¬ 
ριση γίνεται από εκκαθαριστές που ορίζονται από το Κοι¬ 
νοτικό Συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. Το υπό¬ 
λοιπο περιέρχεται στην Κοινότητα. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της επιχείρησης διέπονται από τις 
σχετικές με τις δημοτικές και κοινοτικές επιχειρήσεις δια¬ 
τάξεις του Π.Δ. 323/89 και την με αριθ. 25027/2.4.1984 
απόφαση του Υπουργού Εσωτερικών. 

10. Από τις διατάξεις αυτής της απόφασης δεν προκα- 
λείται δαπάνη σε βάρος του προϋπολογισμού της Κοινό¬ 
τητας Δαδιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 31 Μαΐου 1994 
Ο Νομάρχης 

ΣΩΚΡΑΤΗΣ ΔΗΜΗΤΡΙΑΔΗΣ 
- 4 - 

Αριθ. ΔΥ/Γ1/58057/93/27.5.1994 (7) 

Ανάκληση άδειας λειτουργίας εργαστηρίου ραδιοϊσοτό¬ 
πων τμήμα Πυρηνικής Ιατρικής κατηγ. (Α-2) του Γενι¬ 
κού Νοσοκομείου «ΙΠΠΟΚΡΑΤΕΙΟ» Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την ΔΥ/Γ 1/58057/93/27.5.1994 απόφαση του Νο¬ 
μάρχη Θεσσαλονίκης, που εκδόθηκε σύμφωνα με τις δια¬ 
τάξεις του άρθρου 4 του Ν.Δ. 181/74 και του Π.Δ. 470/83 
ανακλήθηκε η άδεια λειτουργίας εργαστηρίου ραδιοϊσο¬ 
τόπων τμήμα Πυρηνικής Ιατρικής κατηγ. (Α-2) στο Γενικό 
Νοσοκομείο «ΙΠΠΟΚΡΑΤΕΙΟ» Θεσσαλονίκης, λόγω μετα¬ 
φοράς του σε άλλον χώρο εκτός του Νοσοκομείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Μαΐου 1994 
Ο Νομάρχης κ.α.α. 

Ο Δ/ντής Εσωτερικών 
ΑΝΑΣΤ. ΑΝΑΣΤΑΣΟΠΟΥΛΟΣ 


Αριθ. ΔΥ/Γ1 /23Θ77/27.5.1994 (8) 

Ανανέωση άδειας λειτουργίας Ακτινολογικού εργαστη¬ 
ρίου - Αξονικού Τομογράφου - Μαστογράφου - Οστε- 
οπυκνόμετρου κατηγ. (Χ-2) στον Ακτινολόγο γιατρό 
Φούσκη-Φουσκάκη Μιχαήλ του Κων/ντίνου, στη Θεσ¬ 
σαλονίκη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Με την ΔΥ/Γ1/23677/27.5.1994 απόφαση του Νο¬ 
μάρχη Θεσσαλονίκης, που εκδόθηκε σύμφωνα με τις δια¬ 
τάξεις του άρθρου 4 του Ν.Δ. 181/74 και του Π.Δ. 470/83 
ανανεώθηκε η άδεια λειτουργίας Ακτινολογικού εργαστη¬ 
ρίου - Αξονικού Τομογράφου - Μαστογράφου - Οστεο- 
πυκνόμετρου κατηγ. (Χ-2) στον Ακτινολόγο γιατρό Φού¬ 
σκη-Φουσκάκη Μιχαήλ του Κων/ντίνου, στην οδό Γρηγ. 
Κολωντάρη 35 στη Θεσσαλονίκη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η άδεια ισχύει μέχρι 31.12.1998. 

Θεσσαλονίκη, 27 Μαΐου 1994 
Ο Νομάρχης κ.α.α. 

Ο Δ/ντής Εσωτερικών 
ΑΝΑΣΤ. ΑΝΑΣΤΑΣΟΠΟΥΛΟΣ 

- 4 - 

Αριθ. ΔΥ/Γ1/25310/27.5.1994 (9) 

Χορήγηση άδειας ίδρυσης και λειτουργίας Εργαστηρίου 
Πυρηνικής Ιατρικής κατηγ. (Α-2) του Γενικού Νοσοκο¬ 
μείου «ΙΠΠΟΚΡΑΤΕΙΟ» Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Με την ΔΥ/Γ1/25310/27.5.1994 απόφαση του Νο¬ 
μάρχη Θεσσαλονίκης, που εκδόθηκε σύμφωνα με τις δια¬ 
τάξεις του άρθρου 4 του Ν.Δ. 181/74 και του Π.Δ. 470/83 
χορηγήθηκε άδεια ίδρυσης και λειτουργίας εργαστηρίου 
Πυρηνικής Ιατρικής κατηγ. (Α-2) του «ΙΠΠΟΚΡΑΤΕΙΟΥ» 
Γενικού Νοσοκομείου. Υπεύθυνος Πυρηνικός Ιατρός ορί¬ 
στηκε ο Καρακατσάνης Κων/νος, και Φυσικός ο Κυρ. 
Ψαρράκος. 

Η ισχύς της άδειας λήγει 31.5.1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Μαΐου 1994 
Ο Νομάρχης κ.α.α. 

Ο Δ/ντής Εσωτερικών 
ΑΝΑΣΤ. ΑΝΑΣΤΑΣΟΠΟΥΛΟΣ 

- 4 - 

Αριθ. Β.8819 (10) 

Σύσταση συνδέσμου ύδρευσης στο Νομ. Καρδίτσας με 
την επωνυμία «ΣΥΝΔΕΣΜΟΣ ΥΔΡΕΥΣΗΣ ΣΜΟΚΟ- 
ΒΟΥ». 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις των άρθρων 163, 190, 191, 192, 193, 
194 και 195 του Δημοτικού και Κοινοτικού Κώδικα (Π.Δ. 
323/89). 

2. Τις διατάξεις του άρθρου 27 του Ν. 2081/92, με τις 
οποίες προστέθηκε στο Ν. 1558/85 το άρθρο 29Α σχε¬ 
τικά με τον έλεγχο δαπανών που προκαλούν οι κανονιστι¬ 
κές διοικητικές πράξεις. 

3. Τις αποφάσεις: 

α) 38/94 και 25/94 των Δημοτικών Συμβουλίων Παλαμά 
και Σοφάδων αντίστοιχα, και β) 7/94, 5/94, 5/94, 6/94, 

9/94, 5/94, 6/94, 22/94, 11/94, 12/94, 9/94, 12/94, 
27/94, 10/94, 23/94, 10/94, 14/94, 10/94, 14/94 
,6/94, 18/94, 8/94, 12/94, 28/94, 8/94, 7/94, 14/94, 
15/94, 6/94, 7/94,13/94 και 13/94 των Κοινοτικών Συμ¬ 
βουλίων Αγίου Βησσαρίου, Ανωγείου, Αχλαδιάς, Ασημο¬ 
χωρίου, Αμπέλου, Αστρίτσας, Γραμματικού, Γεφυρίων, 
Δασοχωρίου, Δαφνοσπηλιάς, Ζαϊμίου, Ιτέας, Καλλιφω- 
νίου, Καππαδοκικού, Καλυβακίων, Κυψέλης, Κέδρου, Λε- 
ονταρίου, Λεύκης, Λουτρού, Μασχολουρίου, Μεταμόρ¬ 
φωσης, Μαυραχάδων, Πασχαλίτσας, Ορφανών, Πύργου - 
Κιερίου, Παληουρίου, Πέτρινου, Συκεών, Φύλλου, Φιλίας 
και Μελισσοχωρίου αντίστοιχα, που λήφθηκαν νομότυπα 
και με τις οποίες αποφασίζεται η σύσταση συνδέσμου 
ύδρευσης με την επωνυμία «ΣΥΝΔΕΣΜΟΣ ΥΔΡΕΥΣΗΣ 
ΣΜΟΚΟΒΟΥ», αποφασίζουμε: 

1. Επικυρώνουμε τις αποφάσεις: 

α) 38/94 και 25/94 των Δημοτικών Συμβουλίων Παλαμά 
και Σοφάδων αντίστοιχα, και β) 7/94, 5/94, 5/94, 6/94, 
9/94, 5/94, 6/94, 22/94, 11/94, 12/94, 9/94, 12/94, 
27/94, 10/94, 23/94, 10/94, 14/94, 10/94, 14/94 
,6/94, 18/94, 8/94, 12/94, 28/94, 8/94, 7/94, 14/94, 
15/94, 6/94, 7/94,13/94 και 13/94 των Κοινοτικών Συμ¬ 
βουλίων Αγίου Βησσαρίου, Ανωγείου, Αχλαδιάς, Ασημο¬ 
χωρίου, Αμπέλου, Αστρίτσας, Γραμματικού, Γεφυρίων, 
Δασοχωρίου, Δαφνοσπηλιάς, Ζαϊμίου, Ιτέας, Καλλιφω- 
νίου, Καππαδοκικού, Καλυβακίων, Κυψέλης, Κέδρου, Λε- 
ονταρίου, Λεύκης, Λουτρού, Μασχολουρίου, Μεταμόρ¬ 
φωσης, Μαυραχάδων, Πασχαλίτσας, Ορφανών, Πύργου - 
Κιερίου, Παληουρίου, Πέτρινου, Συκεών, Φύλλου, Φίλιας 
και Μελισσοχωρίου αντίστοιχα, με τις οποίες αποφασίζε- 
ται η σύσταση συνδέσμου ύδρευσης με την επωνυμία 
«ΣΥΝΔΕΣΜΟΣ ΥΔΡΕΥΣΗΣ ΣΜΟΚΟΒΟΥ». 

2. Σκοπός του Συνδέσμου είναι η ύδρευση των κατοίκων 
μελών των Δήμων και Κοινοτήτων και η κατασκευή του 
ανάλογου έργου ύδρευσης. 

3. Έσοδα του Συνδέσμου θα είνάι οι ανάλογες ως προς 
τα έξοδα εισφορές των μελών με ανάλογη αναπροσαρ¬ 
μογή για την κάλυψη των εξόδων και οι διάφορες επιχορη¬ 
γήσεις από προγράμματα για την εκτέλεση των έργων 
ύδρευσης. 

4. Έδρα του συνδέσμου ύδρευσης ορίζεται η πόλη του 
Δήμου Σοφάδων. 

5. Η χρονική διάρκεια του συνδέσμου ορίζεται ότι θα εί¬ 
ναι αορίστου χρόνου. 

6. Από τις διατάξεις της απόφασης αυτής προκαλείται 
δαπάνη σε βάρος των προϋπολογισμών των ΟΤΑ που 
απαρτίζουν το σύνδεσμο ύδρευσης, το ύψος της οποίας 
δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 11 Μαϊου 1994 
Ο Νομάρχης 

ΣΤΕΡΓΙΟΣ ΚΑΤΣΑΝΙΔΗΣ 
-♦- 

Αριθ. 7317 (11) 

Χορήγηση άδειας άσκησης επαγγέλματος Κοινωνικού 

Λειτουργού στην Γκούγκλια Αναστασία του Χαραλά- 

μπους. 

Ο ΝΟΜΑΡΧΗΣ ΚΑΡΔΙΤΣΑΣ 

Με την 7317/2.6.1994 απόφαση του Νομάρχη Καρδί¬ 


τσας έχει χορηγηθεί στην Γκούγκλια Αναστασία του Χαρα- 
λάμπους άδεια άσκησης επαγγέλματος Κοινωνικού Λει¬ 
τουργού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 2 Ιουνίου 1994 
Ο Νομάρχης 

ΣΤΕΡΓΙΟΣ ΚΑΤΣΑΝΙΔΗΣ 
-♦- 

Αριθ. ΕΡ.525 (12) 

Αναπροσαρμογή εφάπαξ αποζημίωσης φορτ/τών ΚΑΦ 
Ξηρός Βόλου. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του άρθρου 11 του Κωδ. Νόμου 5167/ 
32, όπως ρυθμίσεως των εις τους λιμένας Φορτ/τών εργα¬ 
σιών, όπως έχουν τροποποιηθεί από τις διατάξεις του άρ¬ 
θρου 6 του Ν. Δ/τος 1254/49 περί τροποποιήσεως και συ- 
μπληρώσεως ενίων διατάξεων των περί φορτ/σεων νό¬ 
μων, σε συνδυασμό με τις διατάξεις της παρ. 6 του άρθρου 
38 του Ν. 3239/1955. 

2. Τις διατάξεις του άρθρου 12 του Π. Δ/τος 369/89. 

3. Το με αριθμό 10778/28.2.1994 έγγραφο του Υπουρ¬ 
γείου Εργασίας περί αναπροσαρμογής της εφάπαξ αποζη¬ 
μίωσης των φορτ/τών του ΚΑΦ Ξηράς Βόλου για το έτος 
1994, αποφασίζουμε: 

Εγκρίνουμε όπως αυξηθεί κατά ποσοστό δεκαπέντε 
τοις εκατό (15%) η εφάπαξ αποζημίωση των φορτ/τών 
του ΚΑΦ Ξηράς Βόλου για το έτο£ 1994. 

Η ως άνω αύξηση θα υπολογισθεί στα ισχύοντα κλιμάκια 
καθώς επίσης και στο ανώτατο όριο. 

Η ως άνω δαπάνη θα βαρύνει τον κρατικό προϋπολογι¬ 
σμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 29 Μαρτίου 1994 
Ο Νομάρχης 

ΑΡΙΣΤΕΙΔΗΣ ΟΥΖΟΥΝΙΔΗΣ 
-♦- 

Αριθ. ΕΣ.7013 (13) 

Σύσταση Αναπτυξιακού Συνδέσμου με την επωνυμία 
«Αναπτυξιακός Σύνδεσμος Δεύτερης Γεωγραφικής 
Ενότητας Νομού Πιερίας». 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του άρθρου 196 του Δ.Κ.Κ. (Π.Δ. 323/ 
89). 

2. Την αριθ. 53919/1987 κοινή απόφαση των Υπουρ¬ 
γών Εθνικής Οικονομίας, Εσωτερικών και Χωροταξίας, Οι¬ 
κισμού και Περιβάλλοντος «περί προσδιορισμού των Γεω- 
γραφικών Ενοτήτων των ΟΤΑ του Νομού Πιερίας», που 
δημοσιεύθηκε στο ΦΕΚ 97/Β71988. 

3. Τις παρακάτω αποφάσεις των Κοινοτικών Συμβου¬ 
λίων των Κοινοτήτων μελών της 2ης Γεωγραφικής Ενότη¬ 
τας: α) 12/1994 Αγ. Δημητρίου, β) 13/1994 Αρωνά, γ) 4/ 
1994 Βρίας, δ) 36/1994 Ελατοχωρίου, ε) 21/1994 Ελά- 
φου, στ) 36/1994 Εξοχής, ζ) 24/1994 Καταλωνίων, η) 17/ 
1994 Μηλιάς, θ) 30/1994 Λαγοράχης, ι) 23/1994 Μοσχο- 

ποτάμου, ια) 34/1994 Μοσχοχωρίου, ιβ) 23/1994 Νεοκαι- 
σάρειας, ιγ) 37/94 Ρητίνης, ιδ) 22/1994 Φωτεινών, ιε) 70/ 
1994 Λόφου, με τις οποίες συνιστούν Αναπτυξιακό Σύν¬ 
δεσμο με την επωνυμία «Αναπτυξιακός Σύνδεσμος Δεύτε¬ 
ρης Γεωγραφικής Ενότητας Ν. Πιερίας», αποφασί¬ 
ζουμε: 

1. Διαπιστώνουμε τη νομιμότητα των αποφάσεων που 
αναφέρονται στην παρ. 3 της παρούσας, των Κοινοτήτων 
Αγ. Δημητρίου, Αρωνά, Βρίας, Ελατοχωρίου, Ελάφου, 
Εξοχής, Καταλωνίων, Μηλιάς, Λαγοράχης, Μοσχοποτά- 
μου, Μοσχοχωρίου, Νεοκαισάρειας, Ρητίνης, Φωτεινών 
και Λόφου, με τις οποίες συνιστούν Αναπτυξιακό Σύνδε¬ 
σμο με την επωνυμία «Αναπτυξιακός Σύνδεσμος 2ης Γεω¬ 
γραφικής Ενότητας Ν. Πιερίας». 

2. Σκοπός του Συνδέσμου είναι η ανάληψη πρωτοβου¬ 
λιών για την προώθηση της ολοκληρωμένης ανάπτυξης 
του Νομού Πιερίας. 

Ειδικότερα οι σκοποί του Συνδέσμου είναι: 
α) Η μελέτη του Τοπικού Αναπτυξιακού Προγράμματος 
της περιοχής του Αναπτυξιακού Συνδέσμου, 
β) Η εκπόνηση χωροταξικού σχεδίου, 
γ) Η υποβοήθηση των Ο.Τ.Α. του Συνδέσμου, στην κα¬ 
ταγραφή και ιεράρχηση των αναγκών, στην αξιολόγηση 
των αναγκαίων έργων υποδομής και στον προγραμματισμό 
τους. 

δ) Η μελέτη, κατασκευή, διαχείριση και συντήρηση των 
έργων υποδομής που θα του αναθέτουν οι Ο.Τ.Α. 

ε) Η προμήθεια μηχανημάτων και υλικών για την κατα¬ 
σκευή και συντήρηση έργων, 
στ) Η προστασία του περιβάλλοντος, 
ζ) Η αντιπυρική προστασία της περιοχής, 
η) Η μελέτη, κατασκευή, διαχείριση και συντήρηση συ¬ 
στημάτων ύδρευσης, αποχέτευσης και βιολογικού καθαρι¬ 
σμού των Ο.Τ.Α. 

θ) Η καθαριότητα, καθώς και η συλλογή, η αποκομιδή, η 
διάθεση και η επεξεργασία των απορριμμάτων. 

ι) Η συντήρηση σχολικών κτιρίων ή και λοιπών έργων κοι¬ 
νωνικού εξοπλισμού. 

ια) Η κατάρτιση προγραμμάτων για την αξιοποίηση των 
πλουτοπαραγωγικών πόρων, 
ιβ) Η προμήθεια και συντήρηση συγκοινωνιακών μέσων, 
ιγ) Η μέριμνα για την εξασφάλιση γης, για τη βοσκή των 
ζώων των κατοίκων και η βελτίωση των βοσκοτόπων. 

Γ ια την προώθηση των σκοπών του, ο Σύνδεσμος δη¬ 
μιουργεί υπηρεσία με το απαραίτητο επιστημονικό διοικη¬ 
τικό και τεχνικό προσωπικό, προμηθεύεται μηχανήματα 
και τεχνικό εξοπλισμό και γενικά αποκτά το απαραίτητο 
ανθρώπινο δυναμικό και την αναγκαία υλικοτεχνική υπο¬ 
δομή. 

Επίσης συνεργάζεται με τους συνεταιρισμούς, τους 
συλλόγους και τους άλλους κοινωνικούς φορείς της πε¬ 
ριοχής, καθώς και με τους φορείς της Τοπικής Αυτοδιοί¬ 
κησης, ή του Δημόσιου Φορέα που ενδιαφέρονται για την 
περιοχή. 

3. Έδρα του Συνδέσμου ορίζεται η Κοινότητα Μηλιάς. 

4. Η χρονική διάρκεια του Συνδέσμου είναι είκοσι (20) 
χρόνια. 

5. Έσοδα του Συνδέσμου είναι: 

α) Η ετήσια εισφορά κάθε Κοινότητας μέλους του Συν¬ 
δέσμου που είναι ίση με εκατόν πενήντα (150) δραχμές 
ανά κάτοικο. - 

β) Πρόσοδοι από την περιουσία του Συνδέσμου. 


γ) Πρόσοδοι από τους φόρους, τέλη και δικαιώματα που 
επιβάλλονται υπέρ του Συνδέσμου. 

δ) Λ'.'οεές, επιχορηγήσεις και εισφορές από το δημό¬ 
σιο, ή άλλους φορείς του δημοσίου τομέα, ή άλλα νομικά, 
ή φυσικά πρόσωπα. 

ε) Επιχορηγήσεις από φορείς του δημόσιου τομέα για 
την εκτέλεση έργων, την κάλυψη δαπανών τους και την 
πληρωμή αποδοχών του προσωπικού τους. 

6.α) Από τις διατάξεις αυτής της απόφασης προκαλείται 
δαπάνη σε βάρος των προϋπολογισμών των Κοινοτήτων 
που απαρτίζουν τον Σύνδεσμο 150 δρχ./κάτοικο, ήτοι συ¬ 
νολικά ύψους 2.010.000 δρχ. για το τρέχον οικονομικό 
έτος και 3.000.000 περίπου για καθένα από τα επόμενα 
οικονομικά έτη. 

β) Η ανωτέρω δαπάνη θα καλυφθεί με τροποποίηση των 
προϋπολογισμών των Κοινοτήτων που απαρτίζουν το Σύν¬ 
δεσμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 1 Ιουνίου 1994 

Ο Νομάρχης 
ΧΡ. ΓΚΟΣΛΙΟΠΟΥΛΟΣ 

-♦- 

Αριθ. 3865 (14) 

Σύσταση Νομικού Προσώπου με την επωνυμία «Κέντρο 
Ανοικτής Προστασίας Ηλικιωμένων» στην Κοινότητα 
Στανού Νομ. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις των άρθρων 187 και 189 του Π.Δ. 323/ 
89. 

2. Την αριθ. 17/94 απόφαση του Κοινοτικού Συμβου¬ 
λίου, αποφασίζουμε: 

1. Συστήνουμε νομικό πρόσωπο με την επωνυμία «Κέ¬ 
ντρο Ανοικτής Προστασίας Ηλικιωμένων» στην Κοινότητα 
Στανού. 

2. Σκοπός του Κοινοτικού Νομικού Προσώπου θα είναι η 
εφαρμογή προγράμματος εξωιδρυματικής προστασίας 
υπερηλίκων, ήτοι: 

α) Η πρόληψη βιολογικών ψυχολογικών και κοινωνικών 
προβλημάτων των ηλικιωμένων, ώστε να παραμείνουν αυ¬ 
τόνομα ισότιμα και ενεργά μέλη του κοινωνικού συνό¬ 
λου. 

β) Η διαφώτιση και η συνεργασία του ευρύτερου κοινού 
και των ειδικών φορέων σχετικά με τα προβλήματα και τις 
ανάγκες των ηλικιωμένων, και 
γ) Η έρευνα σχετικών θεμάτων με τους ηλικιωμένους. 

3. Πόροι του Νομικού Προσώπου είναι: 

α) Η ετήσια επιχορήγηση της Κοινότητας 200.000 δρχ. 
β) Η επιχορήγηση και κάθε άλλη παροχή της Πολιτείας, 
είτε προς αυτό είτε προς την Κοινότητα για λογαριασμό 
του Νομικού Προσώπου. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Εσοδα από την συμβολική χρηματική συμμετοχή με¬ 
λών που έχουν ανάγκη προστασίας. 

ε) Εισπράξεις από το αντίτιμο των παρεχομένων από το 
Νομικό Πρόσωπο πραγμάτων ή υπηρεσιών, 
στ) Πρόσοδοι από την ίδια αυτού περιουσία, και 

ζ) Κάθε άλλη νόμιμος πρόσοδος. 

4. Το Νομικό Πρόσωπο θα διοικείται από 7μελές Διοικη¬ 
τικό Συμβούλιο, το οποίο θα απαρτίζεται από τους: 

α) Τον εκάστοτε Πρόεδρο ή Αντιπρόεδρο που ορίζει ο 
Πρόεδρος της Κοινότητας, ως Πρόεδρο. 

β) Ενα Κοινοτικό Σύμβουλο που ορίζεται με απόφαση 
του Κοινοτικού Συμβουλίου. 

γ) Ενα αιρετό μέλος Κ.Α.Π.Η. που εκλέγεται από τα 
μέλη του. 

δ) Μία Κοινωνική Λειτουργό υπάλληλο του Υπουργείου 
Κοινωνικών Υπηρεσιών, που ορίζεται από το Υπουργείο 
αυτό. 

ε) Ένα δημότη που προτείνει ο Πρόεδρος και ορίζεται 
με απόφαση του Κοινοτικού Συμβουλίου, ανάμεσα σε 
πρόσωπα που ασχολούνται με ανθρωπιστικά επαγγέλ¬ 
ματα. 

στ) Ένα μέλος της ομοσπονδίας συνταξιούχων. 

ζ) Ένα αιρετό εκπρόσωπο των εργαζομένων αν το Νο¬ 
μικό Πρόσωπο απασχολεί είκοσι (20) άτομα. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και τον Γραμματέα αυτού. 

Η θητεία των μελών του Διοικητικού Συμβουλίου θα 
ακολουθεί την Κοινοτική περίοδο. 

Νέα μέλη του Διοικητικού Συμβουλίου θα ορίζονται όταν 
λήξει η θητεία των παλαιών ή όταν κατά την διάρκεια της 
θητείας τους κενωθεί θέση για οποιοδήποτε λόγο. Μέχρι 
να πληρωθεί οποιαδήποτε κενή θέση μέλους το Διοικη¬ 
τικό Συμβούλιο θα λειτουργεί με ελλειπή σύνθεση, που 
δεν μπορεί να είναι κατώτερη από τον αριθμό που απαιτεί¬ 
ται για την απαρτία του. 

5. Το Νομικό Πρόσωπο θα εκπροσωπείται ενώπιον των 
Δικαστηρίων και κάθε Αρχής από τον Πρόεδρο του Διοικη¬ 
τικού Συμβουλίου και στην περίπτωση που αυτός κωλύεται 
από τον Αντιπρόεδρο. 

6. Η δαπάνη λειτουργίας του θα αντιμετωπισθεί με ανά¬ 
λογη εγγραφή πίστωσης στον προϋπολογισμό. Προς το 
παρόν δεν μπορεί ακόμα να προβλεφθεί. 

7. Η εξουσιοδότηση υπογραφής της διοικητικής πράξης 
παρέχεται σύμφωνα με την νομαρχιακή απόφαση 959/84. 

Ν απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 9 ΜαΤου 1994 
Ο Νομάρχης 

ΘΕΟΔΩΡΟΣ Κ. ΚΑΚΚΑΒΑΣ 

Αριθ. 72367 (15) 

Σύσταση Ταμειακής Υπηρεσίας για την είσπραξη των 

απαιτήσεων του Ταμείου Παρ/κών και Δανείων. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΤΑΜΕΙΟΥ ΠΑΡ/ΚΩΝ ΚΑΙ ΔΑΝΕΙΩΝ 
(Συνεδρίαση 2379/18.5.1994.) 

Έχοντας υπόψη: 

Την αριθ. 3067/16.5.1994 γραπτή εισήγηση της Υπη¬ 
ρεσίας σχετικά με το παραπάνω θέμα, και τις διατάξεις 
των παρ. 2 και 3 του άρθρου 63 του Ν. 2214/94 «αντικει¬ 
μενικό σύστημα φορολογίας εισοδήματος και άλλες δια¬ 
τάξεις», καθώς και το άρθρο 27 του Ν. 2081/92, σε συν¬ 
δυασμό με το γεγονός ότι η παρούσα απόφαση δεν συνε¬ 
πάγεται δαπάνη σε βάρος του προϋπολογισμού του Τα¬ 
μείου Παρ/κών και Δανείων, αποφασίζει ομόφωνα τα πα¬ 
ρακάτω: 


Α. Συστήνει στην Κεντρική Υπηρεσία του Ταμείου Παρ/ 
κών και Δανείων ΔΙΕΥΘΥΝΣΗ ΕΙΣΠΡΑΞΗΣ ΕΣΟΔΩΝ συ¬ 
γκροτούμενη από δύο Τμήματα: 
α) ΤΜΗΜΑ ΒΕΒΑΙΩΣΗΣ ΕΣΟΔΩΝ, και 
β) ΤΜΗΜΑ ΔΙΟΙΚΗΤΙΚΗΣ ΕΚΤΕΛΕΣΗΣ. 

Οι αρμοδιότητες της νέας Δ/νσης κατανέμονται στα 
Τμήματά της ως εξής: 
α) ΤΜΗΜΑ ΒΕΒΑΙΩΣΗΣ ΕΣΟΔΩΝ 
Αρμοδιότητες: 

1) Παραλαβή εντολών με τις σχετικές εκκαθαρίσεις 
χρέους από τις αρμόδιες Υπηρεσίες, άνοιγμα φακέλλου 
και καταχώρηση του ονόματος του οφειλέτη στο ευρετή¬ 
ριο οφειλετών. 

2) Σύνταξη χρηματικού καταλόγου και τριπλότυπης πε¬ 
ριληπτικής κατάστασης βεβαίωσης του οφειλομένου πο¬ 
σού. 

3) Καταχώρηση βεβαίωσης στο ειδικό βιβλίο βεβαίωσης 
εσόδων κατ' αύξοντα αριθμό και στο βιβλίο βεβαίωσης εί¬ 
σπραξης για λογιστική παρακολούθηση. 

4) Αποστολή ατομικής ειδοποίησης στον οφειλέτη για 
καταβολή της οφειλής και καταχώρηση αυτής σε ειδικό βι¬ 
βλίο. 

5) Διαγραφή βεβαιωμένου χρέους λόγω λογιστικού λά¬ 
θους. 

6) Η μέριμνα για ενέργεια κάθε άλλης πράξης που προ- 
βλέπεται από τον ΚΕΔΕ σχετικά με τη βεβαίωση εσόδων. 

β) ΤΜΗΜΑ ΔΙΟΙΚΗΤΙΚΗΣ ΕΚΤΕΛΕΣΗΣ. 

Αρμοδιότητες: 

1) Λήψη αναγκαστικών μέτρων κατά των οφειλετών του 
Ταμείου για την είσπραξη της οφειλής και η σύνταξη των 
απαραίτητων προς τούτο εγγράφων (κατασχετήριο, αναγ¬ 
γελία κ.λπ.). 

2) Παρακολούθηση της πορείας των ληφθέντων ανα¬ 
γκαστικών μέτρων (κατάσχεση, πλειστηριασμός, αναπλει¬ 
στηριασμός κ.λπ.). 

3) Εισήγηση για την έγκριση ή μη της κατακύρωσης ακι¬ 
νήτων των οφειλετών του Ταμείου, στον Υπουργό Οικονο¬ 
μικών. 

4) Εισήγηση για την άρση των κατασχέσεων, την εξά¬ 
λειψη ή τον περιορισμό των υποθηκών των οφειλετών του 
Ταμείου. 

5) Εισήγηση για τη συναίνεση του Ταμείου στη ματαί¬ 
ωση προγραμμάτων πλειστηριασμού οφειλετών του Τα¬ 
μείου. 

6) Κάθε πράξη ή ενέργεια σχετική με την αναγκαστική 
εκτέλεση. 

Β. Συστήνει στο καθένα από τα Υποκ/τα του Πειραιά και 
Θεσσαλονίκης Τμήμα Βεβαίωσης Εσόδων και Διοικητικής 
Εκτέλεσης και στο Υποκ/μα της Πάτρας Γραφείο Βεβαίω¬ 
σης Εσόδων και Διοικητικής Εκτέλεσης. 

Τα παραπάνω Τμήματα και το Γραφείο θα έχουν όλες 
τις αρμοδιότητες των ανωτέρω δύο Τμημάτων της Δ/νσης 
Είσπραξης Εσόδων της Κεντρικής Υπηρεσίας. 

Γ. Η Δ/νση Είσπραξης Εσόδων της Κεντρικής Υπηρεσίας 
επιλαμβάνεται της είσπραξης εσόδων υποθέσεων χωρικής 
αρμοδιότητας των Νομαρχιών Αθηνών, Δυτ. και Ανατ. Αττι¬ 
κής, τα δε Τμήματα των Υποκαταστημάτων Πειραιά, Θεσσα¬ 
λονίκης και το Γραφείο του Υποκαταστήματος Πάτρας των 
υποθέσεων χωρικής αρμοδιότητας των αντιστοίχων Νομαρ¬ 
χιών Πειραιά, Θεσσαλονίκης και Αχαΐας. 

Σε περίπτωση υπάρξεως συνοφειλετών, που ο ένας 
ανήκει στην αρμοδιότητα της αντίστοιχης Δ/νσης της Κε- 

ντρικής Υπηρεσίας και ο άλλος (ή οι άλλοι) στην αρμόδιό- 
χητα κάποιου Υποκαταστήματος η είσπραξη όλων των λη¬ 
ξιπροθέσμων απαιτήσεων κατ’ αυτών ενεργείται από τη Δ/ 
νση Είσπραξης Εσόδων της Κεντρικής Υπηρεσίας. 

Σε περίπτωση που ο ένας ανήκει στην αρμοδιότητα της 
αντίστοιχης Οργανικής μονάδας του Ταμείου (Κεντρικής 
Υπηρεσίας ή Υποκαταστημάτων) και ο άλλος (ή οι άλλοι) 
στην αρμοδιότητα κάποιας Δημόσιας Οικονομικής Υπηρε¬ 
σίας (Δ.Ο.Υ.), η είσπραξη όλων των ληξιπροθέσμων απαι¬ 
τήσεων κατ’ αυτών ενεργείται από τη Δ/νση Είσπραξης 
Εσόδων της Κεντρικής Υπηρεσίας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 18 Μαΐου 1994 
Ο Πρόεδρος Δ.Σ. 

ΠΑΝ. ΑΛΕΞΟΠΟΥΛΟΣ 

-♦- 

(16) 

Συγκρότηση Επιτροπής Ν. 2190/94 στο Νομαρχιακό Γε¬ 
νικό Νοσοκομείο Αργους. 

Ο ΠΡΟΕΔΡΟΣ Δ.Σ. ΤΟΥ Ν.Γ.Ν. ΑΡΓΟΥΣ 
Με την 110/1.4.1994 απόφαση του Προέδρου Διοικη¬ 


τικού Συμβουλίου του Νομαρχιακού Γενικού Νοσοκομείου 
Αργους, συγκροτήθηκε τριμελής επιτροπή, με έργο την 
υποβοηυηση της επανεκτίμησης αναγκών για την επανα- 
πρόσληψη απολυθέντων από 1.1.1990 έως 30.10.1993, 
σύμφωνα με το άρθρο 25 παρ. 3 και άρθρο 26 του Ν. 
2190/1994, ως κατωτέρω: 

1. Από έναν (1) υπάλληλο κλάδου ΔΕ Διοικητικού- 
Λογιστικού, ως Πρόεδρο. 

2. Από έναν (1) υπάλληλο κλάδου ΤΕ Νοσηλευτών 
-τριών, ως μέλος. 

3. Από έναν (1) γιατρό Επιμελητή Α’ κλάδου Γιατρών 
Ε.Σ.Υ., εκπρόσωπο σωματείου. 

Από τις διατάξεις της παρούσας απόφασης δεν προκαλεί- 
ται δαπάνη στον προϋπολογισμό του Νοσοκομείου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αργος, 1 Απριλίου 1994 
Ο Πρόεδρος 

ΚΩΝΣΤΑΝΤΙΝΟΣ ΖΑΡΑΒΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



